Lektionsplan: Grundloven

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forforståelse | Eleven kan bruge kanonpunkter til at skabe historisk overblik og sammenhængsforståelse | Eleven kan   * redegøre for kanonpunktet ”Grundloven 1849” i forhold til forudsætninger, forløb og følger. | * Eleverne ser ”Grundloven 1849 og systemskiftet 1901” på historiekanon.com. * Eleverne præsenteres for forløbets problemstillinger og læringsmål. * Eleverne læser elevteksterne om ”Grundloven 1849 ” og ”Systemskiftet 1901” på historiekanon.com. * Eleverne skriver en kort tekst, hvor de opsummerer, hvad de ved om kanonpunktet ”Grundloven 1849” i forhold til forudsætninger, forløb og følger. |  |
| 2  (2 lektioner) | Grundloven | Eleven kan diskutere sammenhænge mellem demokrati og retsstat (fx rettigheder og pligter for borgere i Danmark, borgernes retssikkerhed i et demokrati og menneskerettigheder mv.) | Eleven kan   * redegøre for Grundlovens indhold og funktion * forklare centrale begreber knyttet til Grundloven | * Eleverne arbejder i modul 2-4 i grupper á 3-4 elever. * Eleverne læser bilag 1 og løser opgaven, hvor de undersøger begreber og skriver definitionen på dem ned. * Eleverne laver en Powtoon eller GoAnimate, hvor teksten i bilag 1 udgør deres manuskript til filmen, og hvor deres opgave er at illustrere teksten, så der er sammenhæng mellem billeder og tekst. Eleverne kan tage hele tekstens ordlyd, afkorte den eller udvide den efter et differentieringsprincip. Begreberne og deres definition skal indgå i produktet. * Det er meget vigtigt, at eleverne ikke afslutter deres film, da de skal arbejde videre med den i de næste to moduler. * Grupperne finder sammen to og to og viser arbejdet fra dette modul og giver og modtager respons, som de efterfølgende handler på ved at korrigere deres film på baggrund af responsen. |  |
| 3  (2 lektioner) | Grundlovens historie | Eleven kan forklare, hvorfor historisk udvikling i perioder var præget af kontinuitet og i andre af brud | Eleven kan   * redegøre for Grundlovens historie * undersøge grundlovsændringernes indhold, årsag og konsekvens | * Eleverne ser ”Grundlovens historie” del 1-4 og tager notater imens. (bilag 2) * Eleverne arbejder med de grundlovsændringer, der har været siden 1849 (Bilag 2) * Bagefter arbejder de videre med produktet, hvor de skal redegøre for grundlovens historie, herunder Grundlovsændringerne. * Grupperne finder sammen to og to og viser arbejdet fra dette modul og giver og modtager respons, som de efterfølgende handler på ved at korrigere deres film på baggrund af responsen. |  |
| 4  (3 lektioner) | Magtens tredeling | Eleven kan diskutere sammenhænge mellem demokrati og retsstat (fx rettigheder og pligter for borgere i Danmark, borgernes retssikkerhed i et demokrati og menneskerettigheder mv.) | Eleven kan   * redegøre for magtens tredeling * forklare de tre statsmagters indbyrdes forhold * angive fordele ved magtens tredeling | * Eleverne ser film om ”Magtens tredeling” og læser om magtens tredeling i bilag 3. * Eleverne arbejder videre på deres produkt og skal her forklare: * Hvad er den lovgivende magt? * Hvad er den udøvende magt? * Hvad er den dømmende magt? * Hvordan er de tre statsmagter forbundet? * Hvilke fordele er der ved magtens tredeling? * Grupperne finder sammen to og to og viser arbejdet fra dette modul og giver og modtager respons, som de efterfølgende handler på ved at korrigere deres film på baggrund af responsen. * Grupperne bruger tid på at finpudse og justere filmen, baseret på den feedback de løbende har fået. Den færdige film vises på klassen. |  |

NB! 1 lektion = 45 min.

# Forslag til:

## Undervisningsdifferentiering

xx.

## Evalueringsformer

xx

## Bevægelse

xx

## Nærområdet som læringsrum

xx

# Øvrige gode råd og kommentarer

xx.

Bilag 1. Den danske Grundlov

Grundloven er loven over alle andre love og indeholder love om, hvordan staten er opbygget, hvordan landet skal ledes, og hvilke rettigheder og pligter man har, hvis man bor i Danmark.

Grundloven blev underskrevet den 5. juni 1849 af Frederik den 7., der i marts 1848 havde afgivet enevælden. Efter det havde en forsamling mænd arbejdet på at skrive den frie forfatning: Grundloven. Med Grundloven gik Danmark officielt fra enevælde til demokrati. I modsætning til mange andre europæiske lande bevarede man i Danmark dog kongemagten, og derfor har vi i dag i Danmark det, der hedder et konstitutionelt monarki dvs. demokrati i et kongerige. Siden 1849 er Grundloven blevet ændret fem gange: i 1855, 1866, 1915, 1920 og 1953.

Grundloven er bygget op omkring en tanke om, at magten skal fordeles, så man opnår en magtbalance, altså sådan, at der ikke er én mand eller en lille gruppe, der har magten i landet. Ideen om at dele magten i tre kommer fra den franske statsteoretiker Montesquieu. Hans teori bygger på, at man har tre statsfunktioner, der er adskilt fra hinanden, og som kan holde magten i ligevægt. De tre statsfunktioner er:

* Den lovgivende magt – kongen og Folketinget
* Den udøvende magt – kongen og regeringen
* Den dømmende magt – domstolene

Grundloven består af 89 paragraffer, der er formuleret efter nogle forskellige emneområder:

* Regeringsformen (§ 1-11).
* Kongen/dronningen og ministrene (§ 12-27) (Den udøvende magt).
* Folketinget og lovgivningen (§ 28-58) (Den lovgivende magt).
* Domstolene (§ 59-65) (Den dømmende magt).
* Folkekirken (§ 66-70).
* Borgernes rettigheder og friheder (§81-84).
* Ikrafttræden og ændringsregler (§ 85-89).

**Opgave**: Undersøg hvad disse ord betyder og skriv dem ind i skemaet

|  |  |  |
| --- | --- | --- |
| Rettigheder | Pligter | Fri forfatning |
| Enevælde | Demokrati | Monarki |
| Paragraf |  |  |

Bilag 2. Grundlovens historie

Se disse 4 filmklip og tag notater imens I ser dem. Notaterne skal I efterfølgende bruge til at fortsætte arbejdet med at lave jeres film om Grundloven, hvor I skal redegøre for Grundlovens historie, herunder grundlovsændringerne. I den forbindelse skal I finde mere information fx på nettet om de enkelte grundlovsændringer.

Del 1: <http://www.dr.dk/skole/mediaitem/urn:dr:mu:programcard:50c6fb43860d9a37fcc6c7f9>

Del 2: <http://www.dr.dk/skole/mediaitem/urn:dr:mu:programcard:50c6fa7b860d9a37fcc6c7ed>

Del 3: <http://www.dr.dk/skole/mediaitem/urn:dr:mu:programcard:50c7b007860d9a37fcc6ca8e>

Del 4: <http://www.dr.dk/skole/mediaitem/urn:dr:mu:programcard:50c6fbbe860d9a37fcc6c801>

|  |  |
| --- | --- |
| Grundlovens historie | |
| Del 1 |  |
| Del 2 |  |
| Del 3 |  |
| Del 4 |  |

**Opgave**: I skal nu undersøge grundlovsændringerne mere i dybden. I kan bruge dette skema:

|  |  |  |
| --- | --- | --- |
| Årstal for Grundlovsændring | Hvad blev ændret? Evt. hvorfor det blev ændret? | Hvilke konsekvenser fik ændringen? |
| 1855 |  |  |
| 1866 |  |  |
| 1915 |  |  |
| 1920 |  |  |
| 1953 |  |  |

Bilag 3. Magtens tredeling

I sidste modul arbejdede I blandt andet med, at man kan læse om magtens tredeling i Grundloven. I skal nu undersøge, hvad magtens tredeling egentligt er.

* Se filmen ”Magtens tredeling”, der uddyber magtens tredeling. <https://www.youtube.com/watch?v=KJabxNQjQY8>

I det nedenstående kan I læse mere om de tre statsfunktioner. Når I har læst artiklerne, skal I arbejde videre med jeres produkt og her forklare:

* Hvad er den lovgivende magt?
* Hvad er den udøvende magt?
* Hvad er den dømmende magt
* Hvordan er de tre statsmagter forbundet?
* Hvilke fordele er der ved magtens tredeling?

Den lovgivende magt

Folketinget udgør den lovgivende magt i Danmark. Det betyder, at det er deres opgave at vedtage de love, der skal være gældende i Danmark. Folketingets opgave er også at kontrollere, at regeringen (den udøvende magt) overholder de love, som den lovgivende magt vedtager. For at sikre dette har folketingets medlemmer ret til at stille spørgsmål til ministeren og få svar.

Folketinget er det danske parlament og består af 179 medlemmer. De fire af disse er valgt for Færøerne og Grønland. Når man bliver valgt til folketinget, sker det efter et folketingsvalg. Efter et valg findes de 179 kandidater, der har opnået flest stemmer. Hvert medlem har et såkaldt mandat, der svarer til, at de repræsenterer ca. 20.000 borgere. Det danske demokrati er nemlig et såkaldt repræsentativt demokrati. I modsætning dertil har man direkte demokrati.

Ved et direkte demokrati er alle stemmeberettigede (som hovedregel alle danskere over 18 år) med til at vedtage alle love. Det er meget besværligt, og derfor benytter man sig af repræsentativt demokrati, hvor danskerne ved folketingsvalget vælger den politiker, som de ønsker, der skal repræsentere dem. Man kan sige, i det repræsentative demokrati udvælger danskerne de politikere, som må træffe beslutninger på deres vegne. Som folketingsmedlem er man valgt for 4 år, men statsministeren kan vælge at udskrive valg inden valgperioden udløber.

Når en ny lov skal vedtages, bliver den først diskuteret i Folketinget, og man inviterer andre i samfundet til at deltage i debatten. Dette kan være eksperter på området eller interesseorganisationer. Dette sikrer, at loven bliver undersøgt og belyst, så politikerne ved, hvad det vil indebære at vedtage loven. Der kan både være fordele og ulemper ved en ny lov.

Hvis et flertal i Folketinget er utilfredse med regeringen eller en ministers arbejde, kan de stille et mistillidsvotum. Det signalerer til regeringen, at folketinget ikke længere har tillid til regeringen, og det kan betyde, at regeringen er nødt til at gå af, og så skal der udskrives valg, så befolkningen kan blive hørt.

## Den udøvende magt

## I grundloven kan man læse, at det er kongen, som har den udøvende magt. I dag er det dog ikke kongen (eller dronningen), der tager sig af den udøvende magts opgaver. Det er derimod regeringen, der består af en statsminister, der leder regeringen og en række ministre. Ministrenes opgave er at varetage nogle forskellige områder fx et udenrigsministerium, et undervisningsministerium, forsvarsministeriet og sundheds- og ældreministeriet.

## I 2017 er der i alt 18 ministerier ud over statsministeriet. Det betyder altså, at regeringen består af en statsminister og 18 ministre. Det er statsministeren, der udpeger sine ministre, og det er dermed også statsministeren, der bestemmer, hvor mange ministerier, der skal være. Det er normalt sådan, at ministrene også er medlemmer af folketinget, men det behøver de faktisk ikke at være. Men fordi det oftest er sådan, må man også sige, at der ikke altid er et skarpt skel mellem den lovgivende og den udøvende magt i Danmark.

## Styreformen i Danmark har siden 1901 bygget på ideen om parlamentarisme. Det betyder, at en regering kun kan dannes, hvis den ikke har et flertal imod sig i folketinget. Med andre ord, så skal regeringen ikke have flertal i folketinget, men må blot ikke have et flertal imod sig. Før 1901 var det kongen, der udpegede regeringen, men i 1901 kom det vi kalder ”systemskiftet”. Siden da har det været folketinget, der udpeger den nye regering. Dette blev indskrevet i grundloven i 1953.

## Her er et eksempel på, hvordan parlamentarisme fungerer i praksis:

Folketinget består af 179 mandater (repræsentanter for de stemmeberettigede i Danmark). Der har lige været valg, og nu skal der dannes en regering. For at danne regering skal man have opbakning fra 90 mandater (lige præcist nok til at have flertal). Her er resultatet fra valget i 2015, hvor du kan se, hvor mange mandater de forskellige partier fik.

|  |  |
| --- | --- |
| Parti | mandater |
| Enhedslisten | 14 |
| Socialistisk Folkeparti | 7 |
| Socialdemokraterne | 47 |
| Radikale Venstre | 8 |
| Alternativet | 9 |
| Liberal Alliance | 13 |
| Konservative | 6 |
| Venstre | 34 |
| Dansk Folkeparti | 37 |

Det kunne være nemt at konkludere, at det må være det parti, der har flest mandater, der skal have regeringsmagten, men det er ikke nok. Det handler om at samle 90 mandater, og det er der ingen af partierne i Danmark, der er i nærheden af at have. Derfor er de nødt til at søge støtte hos andre partier. Efter valget i 2015 blev der dannet en Venstre-regering. Da 34 mandater ikke er nok, sørgede Lars Lykke Rasmussen for, at andre partier i folketinget støttede op om ideen om en Venstre-regering, og den opbakning fik han fra Liberal Alliance, de Konservative og Dansk Folkeparti (de andre blå partier). De ”røde partier” kunne tilsammen kun samle 85 mandater til at være imod en venstre-regering med. Lars lykke Rasmussen kunne derimod samle 90 mandater, og det var præcist nok, uanset hvordan de 4 mandater fra Færøerne og Grønland fordelte sig. Senere i 2016 blev der dog dannet ny regering (uden folketingsvalg), således at Regeringen i dag består af Venstre, Konservative og Liberal Alliance.

Regering i dag har altså stadig ikke flertal og kaldes derfor en mindretalsregering, men fordi de har Dansk Folkepartis støtte, har de ikke et flertal imod sig. Hvis Dansk Folkeparti sammen med de røde partier bliver enige om ikke at støtte regeringen, er den tvunget til at gå af, og så skal der udskrives valg.

# Den dømmende magt

# Den dømmende magt er domstolene. Det er dem, der skal tage beslutninger om, om borgerne har overtrådt de love, som den lovgivende magt har vedtaget. Kun domstolene kan tage den slags beslutninger, og både den lovgivende og den udøvende magt skal følge domstolenes afgørelser.

## Det er også domstolene, der holder øje med, at den lovgivende magt ikke vedtager love, der strider mod Grundloven, og de skal holde øje med, at regeringen udøver sin magt i overensstemmelse med loven.

## Hos domstolene bliver det afgjort om nogen har brudt loven og, i så fald, hvilken straf de skal have. Deres vigtigste opgave er at sikre, at der er bevis for at vedkommende rent faktisk har brudt loven. Det er ikke nok bare at mistænke dem. Selve straffen beslutter domstolene, men de skal operere inden for nogle strammerammer, som er vedtaget af den lovgivende magt. Fx er stafferammen for ”simpel vold” op til 3 års fængsel, men i mange sager får den dømte en til to måneders fængsel for fx vold i gadebilledet, hvor man er kommet op og slås med en anden person i fuldskab. Strafferamme betyder altså blot, at den lovgivende magt har vedtaget, hvad man minimum og maksimum kan få af straf for en bestemt forbrydelse. Domstolene afgør så inden for denne ramme, hvad straffen skal være. Domstolene giver som regel ikke den strengeste straf, da der tit er nogle formidlende omstædigheder fx at vedkommende blev presset, at det er første gang de har begået kriminalitet, eller at de i øvrigt ikke virker som en trussel for samfundet.

Hvis man bliver anholdt af politiet, som er en del af den udøvende magt, så skal man ifølge Grundloven stilles for en dommer inden for 24 timer. Det kalder vi et grundlovsforhør. Det er derfor, at politiet altid skal fortælle folk, hvad klokken er, når de bliver anholdt. Det er ganske enkelt en ret vi har som borgere. Ved grundlovsforhøret træffer dommeren en beslutning om, om man skal varetægtsfængsles indtil sagen kommer for retten eller om vedkommende kan løslades og være fri indtil sagen kommer for retten. Denne beslutning afhænger af, hvor alvorlig forbrydelsen er, og om det vurderes, at vedkommende er i risiko for at lave ny kriminalitet, eller om vedkommende kunne komme til at forstyrre efterforskningen af sagen ved fx at fjerne beviser eller true vidner.

Under retssagen er der to advokater: Forsvarsadvokaten, der skal forsvare den tiltalte ved at argumentere for, hvorfor vedkommende er uskyldig, og en anklager, som argumenterer for, hvorfor den tiltalte er skyldig. I sidste ende er det dog dommerne der, på baggrund af advokaternes argumenter, tager beslutningen om, hvorvidt den tiltalte skal findes skyldig eller uskyldig, og det er dommeren**,** der bestemmer straffen, hvis den tiltalte bliver fundet skyldig.

## Vi har i Danmark to slags dommere: juridiske dommere (der er uddannet i jura) og lægdommerne, der er helt almindelig borgere uden jura-uddannelse. De er blevet udpeget til at afgøre, om den tiltalte er skyldig eller ej. Pointen med lægdommere er at sikre, at dommene også afspejler de holdninger og værdier, der er i befolkningen.

## Vi har i Danmark 3 forskellige niveauer af domstole, der varetager forskellige sager: Byretten (24 stk.), Landsretten (2 stk.) og Højesteret (1 stk.). Højesteret er den øverste domstol. Alle har ret til at få deres sag behandlet ved to af disse domstole. Starter sagen i Byretten kan der ankes til landsretten, og starter den i landsretten, kan den ankes til højesteret. At anke betyder, at man får lov at få en ny retssag, enten med det formål at få en ny afgørelse på skyldspørgsmålet eller i forhold til straffen.

## Næsten alle sager i Danmark starter i byretten. Men nogle sager er så vigtige, at de starter i landsretten. Eksemplet på sager der starter i landsretten er sager af principiel karakter, dvs. at de kan få afgørende betydning for andre lignende sager, som man ikke har oplevet tidligere. Fx er mange sager vedr. internettet af principiel karakter, fordi der kan mangle lovgivning på et specifikt område, fordi udviklingen på nettet i virkeligheden går hurtigere, end folketinget kan arbejde, og de derfor heller ikke altid kan forudse, hvad der kan ske. Andre ting, der kan have betydning for, om en sag starter i landsretten, er fx, om sagens udfald kan få væsentlig betydning for andre end parterne, om sagen har en særlig indgribende betydning for den ene part, eller om sagen rejes af eller mod en offentlig myndighed eller institution.